קלאסיקו שף - חצי הגמר
מלונות לאונרדו » בלוג מלונות לאונרדו » חוויה קולינרית » תחרות קלאסיקו שף – שלב חצי הגמר
תחרות קלאסיקו שף – שלב חצי הגמר
בתחרות שף קלאסיקו – אליפות המטבח של רשת מלונות פתאל בשיתוף חברת יוניליוור פוד סולושיינס, התמודדו המלונות על התואר הנכסף "שף קלאסיקו". הדרך לתואר, כידוע, רצופת מטעמים, ניחוחות, סכינים ותבשילים.
הקפדה מדוקדקת על כל מנה
אך כדי להכניס עוד קצת פלפל לתחרות, קיימו אותה ברוח ספורטיבית עם אלמנטים מעולם הכדורגל. כן, בין השופטים שהסתובבו במטבחים היו גם שלמה שרף וחיים רביבו שחילקו הערות או העניקו כרטיסים צהובים או אדומים לפי מיטב מסורת הכדורגל. בנוסף, כל צוות שפים הובל על ידי קפטן וכל הכנת מנה הסתיימה בשריקה.
התחרות קשה, הכל טעים
במוקד התחרות עמדו מטרות שונות דוגמת העצמת מקצועיות צוותי המטבח של המלונות, למידה בצוות, חשיפת דור העתיד של הטבחים ותמיכה בו, יצירת מסורת של תחרויות בין צוותי מטבח ועוד.
לאחרונה התקיימו מקצי חצאי הגמר של שף קלאסיקו, בהם השתתפו 20 צוותים מכלל מטבחי החברה אשר הוכיחו רצינות, עבודת צוות, פרזנטציה, יצירתיות חדשנות ומקצועיות.
המלונות שעלו לשלב חצי הגמר:
צוות מלון לאונרדו פלאזה ירושלים
צוות הרודס תל אביב
צוות עינתן
צוות לאונרדו קלאב ים המלח
צוות ארמונות הרודס אילת
צוות לאונרדו פריוויליג' אילת
צוות מג'יק פאלאס אילת
לדברי שף שלום קדוש – השף הראשי של הרשת ושף מלון לאונרדו פלאזה ירושלים, וגנית בוכמן, מנהלת ההדרכות ברשת פתאל – המלונות שהשתתפו בתחרות הותירו רשמים קולינריים עזים על השופטים המקצועיים, שרובם הגיעו מתחום המסעדנות המובילה בישראל, בהם שף משה שגב, שף מאיר אדוני, שף אייל לביא ושף יורם ניצן.
עומדים ומבשלים
גם שפים ותיקים יותר ביניהם שף משה כץ, שף אילן רוברג, שף רפי יפת ואחרים אשר שפטו בתחרויות בינלאומיות רבות נותרו עם רשמים חזקים וחיוביים מאוד. עכשיו נותר להמתין לחידה הגדולה: מי יזכה בשלב הגמר? לקינוח הזה ניאלץ להמתין בסבלנות.